Asit Bandopadhyay

Asit Bandopadhyay (eller Banerjee, født i Britisk India, død 18. september 2020) var en bengalispråklig dramatiker, tekstforfatter og skuespiller. Han forbindes med Nandikar theater group og levde og virket i Kolkata i India.

Liv og virke

Bakgrunn. tidlig liv
Han utviklet sin interesse for drama i 1955 som student ved Calcuttas Manindra Chandra College tilknyttet University of Calcutta. Han begynte til opplæring ved dramagruppen Bohurupee i 1959 og fullførte et årsstudium under Sambhu Mitra. Deretter grunnla han sammen med Ajitesh Banerjee, Dipen Sen Gupta, Satyen Mitra, Sri Bandopadhyay teatergruppen Nandikar den 29. juni 1960.

Nandikar og Mitra Sammilani
Hsn begynte å arbeide for regjeringen i 1960, samtidig som han opptrådte i nesten alle av Nandikars oppsetninger, som Natyakarer Sandhane, Sher Afghan, Manjari Amer Manjari, Jakhan Eka, Bitangsha og Tin Paishar Pala, til han ble forflyttet til Siliguri i 1972. Han satte opp stykkene Parineeta og Purbarag for Nandikar. I Siliguri ble han med i teatergruppen Mitra Sammilani som skuespiller og direktør. Gruppen satte opp Bitangsha, Kabikahini, Ek Je Chillo Ghora og Suryabadal (som han selv hadde skrevet). Han turnerte også i Calcutta med Siliguri-teamet.

Dramatiker
I 1978 ble han forfatter og direktør for Jatrastykker. Han skrev, dirigerte eller spilte i rundt 40 stykker som ble spilt rundt om i hele Vest-Bengal; blant dem Daini, Pagla Raja, Kalo Meyer Kanna, Hira Jhiler Kanna, Bilwamangal, Kumari Janani og Banik Badir Bou. Han samarbeidet også med Soumitra Chatterjee i Kolkata.

Filmer
Han spilte roller i Mrinal Sens Calcutta 71, Mrigayaa, Mahaprithibi. Han opptrådte i Nabyendu Chatterjees National Award-vinnende filmer Parashuramer Kuthar, Atmaja og Shilpi og i Chidananda Dasguptas Amodini. Han skrev dreiebøker for filmer på bengali, og opptrådte og forfattet for radio- og fjernsynsserier for Doordarshan Kendra Kolkata og All India Radio.

Utmerkelser
Han ble hedret to ganger med prisen Government of West Bengal Best Director, i 1984 og 1998. Han ble tildelt Dishari Award, Pramathesh Chandra Barua Award og Uttam Kumar Award, og Bengal Film Journalists' Associations pris for Best Supporting Actor i Mrigayaa, Mahaprithivi.

Død
Han døde 18. september 2020 etter å ha fått COVID-19 på et sykehjem i august. Han ble 84 år gammel.

Referanser

Kilder
 
 
 
 AT 80, APU’S NEVER ‘NOT BUSY’

Eksterne lenker 
 

Indiske skuespillere
Dramatikere
Personer fra Kolkata
Dødsfall relatert til covid-19 i India
Forfattere ofre for covidpandemien
Skuespillere ofre for covidpandemien